
Vă înaintăm, alăturat, RAPORTUL COMUN asupra proiectului de Lege privind transmiterea unor imobile, aflate în domeniul public și, respectiv, în domeniul privat al statului, din administrarea Regiei Autonome „Administrația Patrimoniului Protocolului de Stat“ în administrarea Băncii Naționale a României trimis, spre dezbatere în fond, cu adresa nr. Plx nr. 125 din 7 mai 2013. 


În raport cu obiectul şi conţinutul său, proiectul de lege face parte din categoria legilor ordinare. 

   VICEPREŞEDINTE,                             

 PREŞEDINTE,

     Nicolae Ciprian NICA                                      Victor Paul DOBRE

RAPORT COMUN
asupra  proiectului de Lege privind transmiterea unor imobile, aflate în domeniul public și, respectiv, în domeniul privat al statului, din administrarea Regiei Autonome „Administrația Patrimoniului Protocolului de Stat“ în administrarea Băncii Naționale a României

În conformitate cu prevederile art. 95  din Regulamentul Camerei Deputaţilor, republicat, Comisia juridică, de disciplină şi imunităţi și Comisia pentru administrație publică și amenajarea teritoriului au fost sesizate, spre dezbatere, în fond, cu proiectul de Lege privind transmiterea unor imobile, aflate în domeniul public și, respectiv, în domeniul privat al statului, din administrarea Regiei Autonome „Administrația Patrimoniului Protocolului de Stat“ în administrarea Băncii Naționale a României, trimis cu adresa nr. PL-x 125 din 7 mai 2013 şi  înregistrat cu nr. 31/583  din 7 mai 2013, respectiv cu nr. 26/186 din 8 mai 2013.
Potrivit prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera  Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege  în şedinţa din 22 aprilie  2013.

Consiliul Legislativ, prin avizul nr. 1075 din 12 decembrie 2012, a avizat favorabil, cu observaţii şi propuneri, iniţiativa legislativă.
Proiectul de lege are ca obiect de reglementare: transmiterea unor imobile, aflate în domeniul public şi privat al statului, din administrarea Regiei Autonome "Administraţia Patrimoniului Protocolului de Stat în administrarea Băncii Naţionale. Intervenţiile legislative vizează, pe de o parte, modificarea descrierii tehnice şi a valorii din inventarul centralizat al bunurilor din domeniul public al statului a imobilului din strada Eugen Carada nr. 3, iar pe de altă parte trecerea acestuia şi a imobilului din strada Eugen Carada nr. 1, din domeniul public, respectiv din domeniul privat al statului şi administrarea Regiei Autonome „Administraţia Patrimoniului Protocolului de Stat”, în administrarea Băncii Naţionale a României.
În conformitate cu prevederile art. 61 și 63 din Regulamentul Camerei Deputaţilor, republicat, examinarea proiectului de lege a avut loc în ședințe separate.

Comisia juridică, de disciplină și imunități a examinat iniţiativa legislativă, expunerea de motive şi  avizul Consiliului Legislativ în şedinţa din 8 decembrie 2015. 
Din numărul total de 26 membri ai Comisiei juridice, de disciplină și imunități au participat la dezbateri  23 deputaţi.
Comisia pentru administrație publică și amenajarea teritoriului a examinat proiectul de lege în ședința din 17 decembrie 2015.

Din numărul total de 23 membri ai Comisiei pentru administrație publică și amenajarea teritoriului au participat la dezbateri  19 deputaţi.
La lucrările comisiei au participat, în calitate de invitați, domnul Liviu Neagu - secretar general adjunct din cadrul Secretariatului General al Guvernului, domnul Gabriel Mladenovici - consilier juridic principal - Direcția juridică din cadrul Băncii Naționale a României și doamna Mirela Pavel - sef serviciu din cadrul Regiei Autonome „Administraţia Patrimoniului Protocolului de Stat”.



Cu ocazia dezbaterilor s-a constatat că reglementările propuse prin proiectul de lege se doresc a fi cuprinse într-o viitoare inițiativă legislativă concretizată într-un act normativ, soluție propusă de către reprezentantul Băncii Naționale a României.
În urma dezbaterilor, membrii comisiilor au hotărât, cu majoritate de voturi (2 voturi împotrivă),  să supună plenului Camerei Deputaţilor respingerea Proiectului de Lege privind transmiterea unor imobile, aflate în domeniul public și, respectiv, în domeniul privat al statului, din administrarea Regiei Autonome „Administrația Patrimoniului Protocolului de Stat“ în administrarea Băncii Naționale a României.
În raport cu obiectul şi conţinutul reglementării, proiectul de lege face parte din categoria legilor ordinare.
   VICEPREŞEDINTE,                             

 PREŞEDINTE,

     Nicolae Ciprian NICA                                      Victor Paul DOBRE

                            SECRETAR,





SECRETAR,

   Sorin Constantin STRAGEA                        

          Radu BABUȘ









Sef serviciu, Sofia Chelaru
Consilier parlamentar, Paul Şerban

